User:Dombrovskis

= Valdis Dombrovskis =

Darba pieredze
No 2004.gada Eiropas Parlamenta (EP) deputāts, pārstāv lielāko un ietekmīgāko EP politisko spēku – Eiropas Tautas Partijas (Kristīgo demokrātu) un Eiropas Demokrātu (ETP-ED) grupu. Viņš ir gan ETP-ED grupas Latvijas delegācijas vadītājs, gan ETP-ED grupas Biroja loceklis. Valda Dombrovska pamatdarbības joma ir finanses un budžets. Viņš strādā vairākās EP komitejās: kā deputāts - Budžeta komitejā; kā aizvietotājs – Budžeta kontroles komitejā, Ekonomikas un monetāro lietu komitejā, kā arī Pagaidu komitejā saistībā ar paplašinātas Eiropas Savienības politikas uzdevumiem un budžeta līdzekļiem no 2007. gada līdz 2013. gadam. Valdis Dombrovskis strādā arī vairākās EP delegācijas. Viņš ir Āfrikas, Karību jūras un Klusā okeāna reģiona valstu (AKK) un Eiropas Savienības (ES) Apvienotās parlamentārās asamblejas deputāts un šīs asamblejas Ekonomiskās attīstības, finanšu un tirdzniecības pastāvīgās komitejas viceprezidents. Kā aizvietotājs V. Dombrovskis strādā arī ES un Kazahstānas, ES un Kirgizstānas, ES un Uzbekistānas Parlamentāras sadarbības komitejas delegācijā un delegācijā attiecībām ar Tadžikistānu, Turkmenistānu un Mongoliju. Valdis Dombrovskis ir Baltijas Eiropas intergrupas – pārstāvis. Šīs grupas darbības mērķis ir formulēt Baltijas jūras reģiona valstu kopīgās intereses un ierosināt savus priekšlikumus EP. Baltijas Eiropas intergrupā ir 69 deputāti no Baltijas jūras reģiona valstīm.

Ziemeļu Investīciju bankas kontroles komitejas loceklis (2004. - 2006.) Latvijas Republikas Ekonomikas ministra padomnieks (2004. - 2006.). Latvijas Republikas finanšu ministrs un LR 8. Saeimas deputāts, kā arī novērotājs Eiropas Savienības Ministru Padomē (2002. - 2004.).

Strādājis Latvijas Bankas Monetārās politikas pārvaldē par makroekonomikas analīzes speciālistu, vecāko ekonomistu un par galveno ekonomistu (1998. - 2002.).

Savas karjeras sākumā V. Dombrovskis ir guvis plašu pieredzi zinātniskās pētniecības jomā Latvijā, Vācijā un ASV. Strādājis kā zinātniskais līdzstrādnieks un laborants Latvijas Universitātes (LU) Cietvielu fizikas institūtā, LU Pusvadītāju fizikas katedrā, Maincas Universitātes Fizikas institūtā (Vācija), kā arī Merilendas Universitātes Elektrotehnikas fakultātē (ASV) (1993. - 1997.).

Izglītība
Rīgas Tehniskā Universitāte (RTU), Inženierekonomikas fakultāte, Starptautisko ekonomisko sakaru un muitas institūts (2005. - 2007.). Iegūts profesionālais maģistra grāds muitas un nodokļu administrēšanā. Doktorantūras studijas Merilendas Universitātē (ASV), Elektrotehnikas (Electrical Engineering) fakultātē (1997. - 1998.). LU Fizikas un matemātikas fakultātē (1993. - 1996.). Iegūts maģistra grāds fizikā. Maģistra darba eksperimentālās daļas izstrāde Maincas Universitātes (Vācija) Fizikas fakultātē (1995. - 1996.). RTU, Inženierekonomikas fakultāte (1992. - 1995.). Iegūts inženierzinātņu bakalaura grāds ekonomikā. LU Fizikas un matemātikas fakultāte (1989. - 1993.). Iegūts bakalaura grāds fizikā. Pārvalda latviešu, angļu, vācu un krievu valodas, kā arī ir pamatzināšanas spāņu valodā.

Politiskās aktivitātes
2007. gada novembrī atkārtoti tiek nominēts kā partijas "Jaunais laiks" LR Ministru prezidenta kandidāts. 2006. gada oktobrī nominēts kā partijas "Jaunais laiks" LR Ministru prezidenta kandidāts. 2005. gadā atzīts par Eiropas gada cilvēku Latvijā. 2005. gadā ir viens no 237 jaunajiem līderiem Jauno Vispasaules līderu forumā. 2005. gadā uzņemts Latvijas Ekonomikas attīstības forumā. Kopš 2002. gada ir partijas "Jaunais laiks" biedrs un valdes loceklis.